Har du lyst til å ta ferie i Nord Norge i sommer? Her er noen tips til aktiviteter som kan krydre besøket i midnattsolens land.

Midnattssol-maraton, Tromsø30. juni, når sommernatten er som lysest samles mennesker i alle aldre og fra hele verden til løpefest i Tromsø. The Midnight Sun Marathon (MSM) er verdens nordligste sertifiserte AIMS maratonløp og muligens det eneste som foregår midt på lyse natten. Flere kortere løp inngår også i arrangementet, som gjør MSM til en folkefest og et av sommerens store høydepunkt.

Vulkana spabåtI havnen i Tromsø ligger den gamle fiskebåten M/S Vulkana, som en av de få tradisjonelle trebåtene vi har igjen fra 1900-tallet. I over 50 år har fiskebåten stampet langs kysten av Nord-Norge, og høstet inn havets delikatesser. Fiskebåten er nå blitt spabåt, og Vulkana tilbyr en annerledes båtreise, med polarsafari og spa-opplevelser som passer like fint på sommeren, som på vinteren. Båten har fantastiske spafasiliteter med utendørsaktiviteter som havfiske, off-piste ski og fjellturer.

På dekk finner du en badestamp. Her kan man nyte frisk luft og sjøsprøyt, med nordlyset dansende over hodet. Vulkana kan også leies for Hamam-stunder, middag, seminarer eller korte fisketurer. Båten har en kapasitet på maks 12 personer. www.vulkana.no/

Polar ZooPolar Zoo er en av nord Norges mest populære turistattraksjoner og er vel kjent som verdens nordligste dyrepark. Parken benytter et område på 275 mål med vill og vakker natur i Salangsdalen i Bardu kommune i Troms fylke. Disse naturomgivelsene setter en perfekt ramme rundt et besøk i Polar Zoo. Parkens største attraksjon er Wolf Camp der du har muligheten til å bli med inn i innhegningen for å møte ulvene på nært hold. Foruten om å gå rundt i parken og oppleve de ville dyrene er det mange andre tilbud man kan benytte seg av i parken. Barnas guiderunde, ponnyridning, barnas kjøreskole og minigolf er noen eksempler på hva man kan ta seg til. www.polarzoo.no

Sykkeltur i Lofoten, fra Svolvær til ÅDenne ruten går gjennom billedskjønne fiskevær og små tettsteder, slik som Henningsvær, Sakrisøy og Nusfjord, som er oppført på Unescos verdensarvliste. Du sykler forbi steinalderboplasser, nausttufter, verdens nordligste golfbane, dukkemuseum og flere kunstgallerier. På Unstad kan du hoppe av sykkelen og bølgesurfe et par timer. Det er også et enormt utvalg av toppturer, blant annet Møysalen som ble kåret til den flotteste vandreturen i Norge i 2009.

Hva skjer på Ylvingen etter Himmelblå?I 2008-2010 sendte NRK serien, ”Himmelblå”, som er innspilt på Ylvingen i Vega kommune. Den idylliske øya ble raskt et populært turmål, og er nå en mye brukt ”destinasjon” for turoperatører, sykkelturister, båtfolk og andre.

Himmelblå Kafé, fra tv-serien, drives fortsatt, nå som Himmelblå kafé og overnatting. Kafeen som ligger på kaien, har en flott gjestehavn for sjøfarende. Eierne av skolehuset på Ylvingen, som ligger litt lengre inn på øya, har også tilrettelagt for overnatting i koselige omgivelser i det som tidligere var skolen på Ylvingen. Vega har også flinke lokale guider som er mye brukt til grupper, som for eksempel bussturer, og andre organiserte utflukter. www.visithelgeland.com/article.php?id=578

Golf i midnattssolNærheten til havet, de taggete Lofotfjellene og den skiftende arktiske belysningen gjør opplevelsen til noe mye mer enn en runde med golf. Få, om noen, golfbaner i verden kan tilby en slik fantastisk kombinasjon av golf, fantastisk natur og midnattssol. 68lofoten.no/summer/item/summer-no-1.html?category_id=1

Islandshestridning i Lofoten Drømmer du om å oppleve fantastiske Lofoten fra hesteryggen? Nå kan du ri på islandshest på hvite sandstrender mellom mektige Lofotfjell. Lofothest holder til på Gimsøya i Lofoten, har 10 islandshester, og tilbyr rideturer i verdens vakreste øyrike! www.lofothest.no/

Middag på Børsen SpiseriSvinøya Rorbuer har en av Lofotens mest anerkjente restauranter, Børsen Spiseri. Fiskerestauranten er innredet i en gammel brygge fra 1828 og har tørrfisk som sin spesialitet. Børsen Spiseri er en del av Norwegian Foodprints ordningen, som er en merkeordning for norske spisesteder med fokus på lokal, kortreist mat av høy kvalitet. www.svinoya.no/default.asp?page=12 , www.visitnorway.com/no/Aktiviteter-og-attraksjoner/Mat-og-drikke/Foodprints/

Natursafari i LofotenBåttur med RIB er en måte å komme tett på Lofotens spektakulære natur på. Tar man turen fra brygga i Svolvær kan man få med seg steder som Lille Molla (Litlmolla) der man med all sannsynlighet ser havørn, idylliske Skrova, og fiskeværet Kabelvåg. Nøyaktig rute vil være væravhengig. Er det ruskevær legges det opp til en tur som går innaskjærs. Uansett er dette en tur som vil gi minner for livet – perfekt for par som vil oppleve noe av det vakreste Norge kan by på. www.rib-lofoten.com/

Romantikk i bølgeneHvem sa at romantikken er forbeholdt rolige stearinlysmiddager? Langs E10 mot Henningsvær ligger Rørvikstranda – en fantastisk flott strand for surfing. Unstad Camping er en av de vakreste og mest eksotiske surfecampene i verden. Med beliggenhet på yttersiden av Lofoten, omkranset av høye, dramatiske fjell, er det stedet å være når Atlanterhavets bølger treffer land. Her dyrker du romantikk og sport om hverandre. www.unstadcamping.com/Websted/Unstad_Camping.html , www.viewlofoten.no/viewpoints/rorvikstranda.html

HenningsværYtterst i havgapet ligger vakre Henningsvær, Lofotens kanskje mest sjarmerende fiskevær. Stedet består av mange små øyer knyttet sammen med moloer og steinfyllinger, av den grunn kalt “Nordens Venezia”. www.henningsvar-rorbuer.no/ , www.dvgl-lofoten.no/henningsvaer-bryggehotell-lofoten

Saltstraumen – verdens sterkeste malstrømVerdens største sei er tatt på fiskestang i strømmen, og torsk og steinbit er vanlig fangst for sportsfiskere. Mengder med sjøfugl overvintrer og henter mat her. Ærfugl og havørn er spesielt tallrik i dette spesielle området. www.saltstraumenhotell.no